PSH เปิดโครงการใหม่ส่งท้ายปี “บ้านพฤกษา แอร์พอร์ต มะลิวัลย์” มูลค่า 1.17 พันลบ.
PSH เปิดโครงการใหม่โซนขอนแก่นส่งท้ายปี "บ้านพฤกษา แอร์พอร์ต มะลิวัลย์" มูลค่าโครงการ 1.17 พันลบ. เตรียมเปิดจอง 23-24 พ.ย.นี้
PSH เปิดโครงการใหม่โซนขอนแก่นส่งท้ายปี "บ้านพฤกษา แอร์พอร์ต มะลิวัลย์" มูลค่าโครงการ 1.17 พันลบ. เตรียมเปิดจอง 23-24 พ.ย.นี้
20 พ.ย. 2562

นายธีรเดช เกิดสำอางค์ ประธานเจ้าหน้าที่บริหาร กลุ่มธุรกิจทาวน์เฮาส์ บริษัท พฤกษา เรียลเอสเตท จำกัด (มหาชน) หรือ PS ในกลุ่ม บริษัท พฤกษา โฮลดิ้ง จำกัด (มหาชน) หรือ PSH เปิดเผยว่า บริษัทเล็งเห็นศักยภาพเมืองที่เป็นศูนย์กลางทางเศรษฐกิจในโซนอีสานอย่าง จ.ขอนแก่น ซึ่งถือเป็นจังหวัดหัวเมืองใหญ่ที่กำลังเติบโตและมีศักยภาพในอนาคต ในไตรมาส 4/62 จึงเตรียมเปิดโครงการใหม่ส่งท้าย “บ้านพฤกษา แอร์พอร์ต มะลิวัลย์” บ้านสไตล์อิงลิช คลาสสิค จำนวน 410 ยูนิต มูลค่าโครงการ 1,166 ล้านบาท ตั้งอยู่ใจกลางเมือง
สำหรับ “บ้านพฤกษา แอร์พอร์ต มะลิวัลย์” เป็นบ้านสไตล์อิงลิช คลาสสิคในคอนเซ็ปต์ Mixed Residential มีทั้งบ้านเดี่ยว พื้นที่ 157-179 ตารางเมตร บ้านแฝด พื้นที่ 163 ตารางเมตร ทาวน์โฮม 112 ตารางเมตร ในราคาเริ่มต้นเพียง 1.69 ล้านบาท เตรียมเปิดจอง 23-24 พ.ย.นี้